**ГОДИШЊИ ПЛАН РАДА – ДИГИТАЛНИ СВЕТ**

**ДЕЧЈИ ЧАСОПИС „МАЛИ ВИТЕЗ“**


Драги корисници нашег часописа „Мали Витез“, представљамо вам укратко начин рада у оквиру предмета Дигитални свет, који се користи у рад са ученицима првог и другог разреда.

Уз помоћ нашег часописа моћи ћете да заједно са ученицима упловите у дигитални свет и начин алгоритамског размишљања.

Дигитални свет ћете откривати у сваком новом броју Малог Витеза 1 и 2, где ћете на четири стране пронаћи приче, слике и занимљиве задатке.

Витезов дигитални свет ће бити забаван и користан јер ћемо садржаје овог предмета повезивати и са осталим предметима.

Кроз смислену међупредметну повезаност развијаћемо дигиталне али и остале међупредметне компетенције и градити концепт целоживотног учења.



**Наш Роботко ће бити водич кроз дигитални свет. Причаће приче, али и задавати задатке кроз које ће ученици поред алгоритамског размишљања развијати фину моторику, просторну оријентацију, пажњу и истрајност у раду.**

**Сигурни смо да ће Вам наши примери помоћи да на креативан и забаван начин упознате овај предмет и изградите неки свој дигитални свет, лепши и бољи!**